इमरान खान की सरकार में सूचना मंत्री फवाद चौधरी ने इमरान का यह कहते हुए बचाव किया है कि पीएम के बनी स्थित घर से सचिवालय तक की दूरी तय करने में खर्च 50 से 55 किलोमीटर की दूरी तय करने में आने वाले खर्च से बहुत कम है। है। इतनी दूरी को सड़क की जगह हेलीकॉप्‍टर से कवर करना ज्‍यादा सस्‍ता है। फवाद की मानें तो यह पीएम का अधिकार है कि देश के नेतृत्‍व के लिए उन्‍हें मिली सभी सुविधाओं का वह प्रयोग करें। इमरान की पार्टी पाकिस्‍तान तहरीक-ए-इंसाफ (पीटीआई) के सांसद मोहम्‍मद खान ने तो कार की जगह हेलीकॉप्‍टर के प्रयोग के फायदे गिना डाले हैं। उनकी मानें तो पीएम अगर सड़क से सफर करेंगे तो पांच से सात गाड़‍ियां उनकी सुरक्षा में चलेंगेी और सड़क को भी ब्‍लॉक करना पड़ेगा। अगर वह हेलीकॉप्‍टर का प्रयोग करते हैं तो बस तीन मिनट में ऑफिस पहुंच जाते हैं। इससे समय और पैसा तो बचता ही है साथ में ट्रैफिक की भी समस्‍या नहीं होती है।